

Caniatâd gyda nodyn rhagarweiniol

Rheoliadau Trwyddedu Amgylcheddol (Cymru a Lloegr) 2016

**Enw'r gweithredwr**

**Enw’r safle**

**Cyfeiriad y safle**

**Cyfeiriad y safle**

**Cyfeiriad y safle**

**Cod Post**

**Enw'r gweithredwr**

**Cyfeiriad y gweithredwr**

**Cyfeiriad y gweithredwr**

**Cyfeiriad y gweithredwr**

**Cod Post**

Rhif y drwydded

**EPR/AB1234CD**

Enw'r safle XXX XXX

Rhif trwydded EPR/AB1234CD

Nodyn rhagarweiniol

Nid yw'r nodyn rhagarweiniol hwn yn ffurfio rhan o'r drwydded

Mae prif nodweddion y drwydded fel a ganlyn.

Bydd nwy hydrogen yn cael ei gynhyrchu ar y safle ar gyfer amrywiaeth o gymwysiadau gan gynnwys ond heb fod yn gyfyngedig i

* Danwydd ar gyfer cerbydau celloedd tanwydd
* Chwistrellu i'r brif bibell nwy ar y safle
* Storfeydd
* Cymwysiadau ymchwil.

Cynhyrchir yr hydrogen trwy electrolysis gan ddefnyddio'r dechnoleg ganlynol

* Pilen electrolyt polymer / pilen cyfnewid protonau: Mewn electroleiddiwr pilen electrolyt polymer, mae'r electrolyt yn ddeunydd plastig solet arbennig.

Mae dŵr yn adweithio ar yr anod i ffurfio ocsigen ac ïonau hydrogen â gwefr bositif (protonau).

Mae'r electronau'n llifo trwy gylched allanol ac mae'r ïonau hydrogen yn symud yn ddetholus ar draws yr electroleiddiwr pilen electrolyt i'r catod.

Ar y catod, mae ïonau hydrogen yn cyfuno ag electronau o'r gylched allanol i ffurfio nwy hydrogen. Adwaith ae yr anod: 2H2O → O2 + 4H+ + 4e-. Adwaith ar y catod: 4H+ + 4e- → 2H2

* Mewn electroleiddwyr alcalïaidd mae ïonau hydrocsid (OH-) gael eu cludo trwy'r electrolyt o'r catod i'r anod ac mae hydrogen yn cael ei gynhyrchu ar ochr y catod. Mewn electroleiddwyr o’r fath defnyddir hydoddiant alcalïaidd hylifol o sodiwm neu botasiwm hydrocsid fel yr electrolyt.

Yr unig allbynnau nwyol o'r technolegau hyn yw hydrogen ac ocsigen; mae'r electroleiddwyr alcalïaidd yn cynhyrchu electrolyt gwastraff sy'n cael ei gasglu a'i dynnu fel deunydd gwastraff.

Mae gan electroleiddwyr fodiwl puro dŵr bach fel rhan o'u gosodiad. Mae'r unedau'n fach, a nid ystyrir bod y dŵr gwastraff yn llygru.

Nodyn drafftio: Lle mae'r drwydded yn cynnwys mwy nag un gosodiad, dylid cyfeirio at osodiadau lluosog, lle bo'n berthnasol, yn y nodyn rhagarweiniol a'r amodau.

Mae cofnodion statws y drwydded yn amlinellu hanes y drwydded, gan gynnwys unrhyw newidiadau i rif cyfeirnod y drwydded.

| Cofnodion statws y drwydded | | |
| --- | --- | --- |
| Disgrifiad | Dyddiad | Sylwadau |
| Cais EPR/AB1234CD/A0001 | Wedi'i wneud yn briodol ar DD/MM/BB |  |
| Derbyniwyd gwybodaeth ychwanegol | DD/MM/BB | Cadarnhad o ffin y safle |
| Caniatâd wedi ei benderfynu | DD/MM/BB | Rhoddwyd trwydded i Joe Bloggs |

| Trwyddedau gosod Rhan A eraill sy'n ymwneud â'r gosodiad hwn | | |
| --- | --- | --- |
| Gweithredwr | Rhif y drwydded | Dyddiad Cyhoeddi |
|  |  |  |
|  |  | BB |

Diwedd y nodyn rhagarweiniol

|  |
| --- |
| **Trwydded** |

Rheoliadau Trwyddedu Amgylcheddol (Cymru a Lloegr) 2016

Rhif y drwydded

EPR/AB1234CD

Mae Corff Adnoddau Naturiol Cymru ("Cyfoeth Naturiol Cymru") drwy hyn yn awdurdodi, o dan reoliad 13 Rheoliadau Trwyddedu Amgylcheddol (Cymru a Lloegr) 2016

[enw(au)](“y gweithredwr”),

[cyfeiriad, gan gynnwys cod post]

i weithredu gosodiad yn

[safle]

[cyfeiriad, gan gynnwys cod post]

[cyfeiriad, gan gynnwys cod post]

[cyfeiriad, gan gynnwys cod post]

[cyfeiriad, gan gynnwys cod post]

i’r graddau yr awdurdodwyd gan, ac o dan amodau y drwydded hon.

|  |  |
| --- | --- |
| Llofnodwyd | Dyddiad |
| ***[Enw'r unigolyn ag awdurdod]*** | ***[DD/MM/BBBB]*** |

Awdurdodwyd ar ran Cyfoeth Naturiol Cymru

Amodau

# Rheolaeth

## Rheolaeth gyffredinol

### Bydd y gweithredwr yn rheoli ac yn gweithredu'r gweithgareddau:

#### yn unol â system reoli ysgrifenedig sy'n nodi ac yn lleihau’r perygl o lygredd, gan gynnwys y rheini a ddaw o weithrediadau, gwaith cynnal a chadw, damweiniau, digwyddiadau, achosion o ddiffyg cydymffurfio, a'r rheini a gaiff eu tynnu at sylw'r gweithredwr o ganlyniad i gwynion; a

#### gan ddefnyddio digon o unigolion cymwys ac adnoddau.

### Bydd yn ofynnol cadw cofnodion sy’n arddangos cydymffurfedd ag amod 1.1.1.

### Dylai unrhyw un sydd â dyletswyddau a effeithir gan y materion a nodir yn y drwydded hon, neu y gellid cael eu heffeithio ganddynt, gael mynediad cyfleus at gopi ohoni, sy’n cael ei chadw yn y man lle y cyflawnir y dyletswyddau hynny, neu'n agos at y man hwnnw.

## 1.2 Effeithlonrwydd ynni

### 1.2.1 Bydd y gweithredwr yn gwneud y canlynol:

1. cymryd mesurau priodol i sicrhau bod ynni'n cael ei ddefnyddio mewn modd effeithlon yn y gweithgareddau;
2. adolygu a chofnodi o leiaf bob pedair blynedd a oes cyfleoedd addas i wella effeithlonrwydd ynni'r gweithgareddau;
3. gweithredu unrhyw fesurau priodol pellach a nodir gan adolygiad.

## 1.3 Defnyddio deunyddiau crai mewn modd effeithlon

### 1.3.1 Bydd y gweithredwr yn gwneud y canlynol:

1. gweithredu mesurau priodol i sicrhau bod deunyddiau crai a dŵr yn cael eu defnyddio mewn modd effeithlon yn y gweithgareddau;
2. cadw cofnodion o ddeunyddiau crai a dŵr a ddefnyddir yn y gweithgareddau;
3. adolygu a chofnodi o leiaf bob pedair blynedd a oes deunyddiau amgen addas a allai leihau’r effaith amgylcheddol, neu gyfleoedd i wella pa mor effeithlon yw’r defnydd o ddeunyddiau crai a dŵr; a
4. gweithredu unrhyw fesurau priodol pellach a nodir gan adolygiad.

## 1.4 Osgoi, adennill a gwaredu gwastraff a gynhyrchir gan y gweithgareddau

### Rhaid i'r gweithredwr weithredu mesurau priodol i sicrhau:

### bod yr hierarchaeth wastraff y cyfeirir ati yn Erthygl 4 o'r Gyfarwyddeb Fframwaith Gwastraff yn cael ei chymhwyso i wastraff a gynhyrchir gan y gweithgareddau; a

### bod unrhyw wastraff a gynhyrchir gan y gweithgareddau yn cael ei drin yn unol â'r hierarchaeth wastraff y cyfeirir ati yn Erthygl 4 o'r Gyfarwyddeb Fframwaith Gwastraff; ac

### lle mae angen gwaredu, bod hyn yn cael ei wneud mewn modd sy'n lleihau ei effaith ar yr amgylchedd.

### Rhaid i'r gweithredwr adolygu a chofnodi o leiaf bob pedair blynedd a ddylid gwneud newidiadau i'r mesurau hynny, a chymryd unrhyw fesurau priodol pellach a nodir gan adolygiad.

# 2 Gweithrediadau

**2.1 Gweithgareddau a ganiateir**

### 2.1.1 Caniateir i’r gweithredwr ymgymryd â’r gweithgareddau a nodir yn nhabl Atodlen 1 S1.1 yn unig (y “gweithgareddau”).

## 2.2 Y safle

2.2.1 Ni chaniateir i’r gweithgareddau ymestyn y tu hwnt i’r safle, sef y tir a ddangosir ag ymyl gwyrdd ar gynllun y safle yn Atodlen 7 i’r drwydded hon.

### 2.2.1 Ni fydd y gweithgareddau yn ymestyn y tu hwnt i'r safle, sef y tir a ddangosir ag ymyl gwyrdd ar gynllun y safle yn Atodlen 7 i'r drwydded hon, sydd o fewn yr ardal a ddangosir ag ymyl coch ar gynllun y safle sy'n cynrychioli maint y gosodiad a gwmpesir gan y drwydded hon a gosodiad(au) gweithredwr/wyr eraill y gosodiad.

2.3 Technegau gweithredu

2.3.1 Bydd y gweithgareddau yn ddarostyngedig i amodau'r drwydded hon, yn cael eu gweithredu yn unol â'r meini prawf 'Cynhyrchu Hydrogen Effaith Isel' a nodir yn ffurflen gais Trwyddedu Amgylcheddol Cyfoeth Naturiol Cymru ar yr adeg y gwnaed y cais am drwydded.

2.3.2 Rhaid i unrhyw ddeunyddiau crai neu danwyddau a restrir yn nhabl Atodlen 2 S2.1 yn gydymffurfio â'r manylebau a nodir yn y tabl hwnnw.

### 2.3.3 Rhaid i'r gweithredwr sicrhau, pan fydd gwastraff a gynhyrchir gan y gweithgareddau yn cael ei anfon i weithrediad gwastraff perthnasol, bod y gweithrediad hwnnw'n cael y wybodaeth ganlynol, cyn derbyn y gwastraff:

### (a) natur y broses sy'n cynhyrchu'r gwastraff;

### (b ) cyfansoddiad y gwastraff;

### (c ) gofynion trin y gwastraff;

### (ch) yr eiddo peryglus sy'n gysylltiedig â'r gwastraff, os yw'n gymwys; ac

### (d ) cod gwastraff y gwastraff.

### 2.3.4 Bydd y gweithredwr yn sicrhau, lle mae gwastraff a gynhyrchir gan y gweithgareddau yn cael ei anfon i safle tirlenwi, ei fod yn bodloni'r meini prawf derbyn gwastraff ar gyfer y safle tirlenwi hwnnw.

# 3 Allyriadau a monitro

## 3.1 Allyriadau i ddŵr, aer neu dir

### 3.1.1 Ni fydd unrhyw allyriadau yn y tarddle i ddŵr, aer neu dir, ac eithrio o’r tarddleoedd a’r pwyntiau allyriadau a restrir yn nhablau Atodlen 3 S3.1, S3.2 ac S3.3.

### Ni cheir rhagori ar y terfynau a nodir yn Atodlen 3.

3.1.3 Bydd gwaith monitro cyfnodol yn cael ei wneud o leiaf unwaith bob pum mlynedd ar gyfer dŵr daear a 10 mlynedd ar gyfer pridd, oni bai bod monitro o'r fath yn seiliedig ar arfarniad systematig o'r risg o halogiad.

## Allyriadau sylweddau nad ydynt yn cael eu rheoli gan derfynau allyriadau

### Ni fydd allyriadau sylweddau nad ydynt yn cael eu rheoli gan derfynau allyriadau (heb gynnwys arogleuon) yn achosi llygredd. Ni chaiff y gweithredwr ei ddal yn gyfrifol am dorri'r amod hwn os yw'r mesurau priodol, gan gynnwys, ond heb gael eu cyfyngu i'r rheini a bennir mewn unrhyw gynllun rheoli allyriadau a gymeradwywyd, wedi cael eu gweithredu i atal yr allyriadau hynny, neu eu neu leihau lle nad yw eu hatal yn ymarferol.

3.2.2 Bydd y gweithredwr:

#### (a) os yw’n cael hysbysiad gan Cyfoeth Naturiol Cymru fod y gweithgareddau yn achosi llygredd, yn cyflwyno cynllun rheoli allyriadau i Cyfoeth Naturiol Cymru i’w gymeradwyo o fewn yr amser a nodwyd, sy’n nodi ac yn lleihau’r risgiau llygredd sy’n deillio o allyriadau sylweddau nad ydynt yn cael eu rheoli gan derfynau allyriadau;

#### (b) yn gweithredu’r cynllun rheoli allyriadau a gymeradwywyd, o’r dyddiad cymeradwyo, oni chytunir yn wahanol yn ysgrifenedig gan Cyfoeth Naturiol Cymru.

3.2.3 Dylai’r holl hylifau mewn cynwysyddion, y gallai eu gollwng i ddŵr neu dir achosi llygredd, fod mewn cyfyngiant eilaidd, oni bai bod y gweithredwr wedi defnyddio mesurau priodol eraill i atal neu, os nad yw hynny'n ymarferol, leihau gollyngiadau a cholledion o'r prif gynhwysydd.

## 3.3 Arogleuon

#### 3.3.1 Bydd allyriadau o'r gweithgareddau yn rhydd rhag arogleuon ar lefelau sy'n debygol o achosi llygredd y tu allan i'r safle, fel y canfyddir gan swyddog awdurdodedig Cyfoeth Naturiol Cymru, oni bai bod y gweithredwr wedi defnyddio mesurau priodol, gan gynnwys, ond heb fod yn gyfyngedig i, y rhai a bennir mewn unrhyw gynllun rheoli arogleuon a gymeradwywyd, i atal neu, lle nad yw hynny’n ymarferol, leihau’r arogl.

3.3.2 Bydd y gweithredwr:

#### (a) os yw’n cael hysbysiad gan Cyfoeth Naturiol Cymru bod y gweithgareddau’n achosi llygredd y tu allan i’r safle oherwydd arogl, yn cyflwyno cynllun rheoli arogleuon i Cyfoeth Naturiol Cymru i’w gymeradwyo o fewn y cyfnod penodedig, sy’n nodi ac yn lleihau’r risgiau o lygredd sy’n deillio o arogleuon;

#### (b) yn gweithredu’r cynllun rheoli arogleuon a gymeradwywyd, o’r dyddiad cymeradwyo, oni chytunir yn wahanol yn ysgrifenedig gan Cyfoeth Naturiol Cymru.

## 3.4 Sŵn a dirgryniadau

#### 3.4.1 Bydd allyriadau o'r gweithgareddau yn rhydd rhag sŵn a dirgryniadau ar lefelau sy'n debygol o achosi llygredd y tu allan i'r safle, fel y canfyddir gan swyddog awdurdodedig Cyfoeth Naturiol Cymru,oni bai bod y gweithredwr wedi defnyddio mesurau priodol, gan gynnwys, ond heb fod yn gyfyngedig i, y rhai a nodir mewn unrhyw gynllun rheoli sŵn a dirgryniadau a gymeradwywyd i atal neu, lle nad yw hynny’n ymarferol, leihau’r sŵn a dirgryniadau..

3.4.2 Bydd y gweithredwr :

#### (a) os yw’n cael hysbysiad gan Cyfoeth Naturiol Cymru bod y gweithgareddau’n achosi llygredd y tu allan i’r safle oherwydd sŵn a dirgryniadau, yn cyflwyno gynllun rheoli sŵn a dirgryniadau i Cyfoeth Naturiol Cymru i’w gymeradwyo o fewn y cyfnod penodedig, sy’n nodi ac yn lleihau’r risgiau llygredd sy’n deillio o sŵn a dirgryniadau;

#### (b) yn gweithredu’r cynllun rheoli sŵn a dirgryniad a gymeradwywyd, o’r dyddiad cymeradwyo, oni chytunir yn wahanol yn ysgrifenedig gan Cyfoeth Naturiol Cymru.

# 4 Gwybodaeth

## 4.1 Cofnodion

### Rhaid i'r holl gofnodion y mae’n ofynnol eu gwneud o dan y drwydded hon:

### bod yn ddarllenadwy;

### cael eu gwneud cyn gynted ag sy’n rhesymol ymarferol;

### cael eu diwygio, os cânt eu diwygio, yn y fath fodd fel bod y fersiwn wreiddiol ac unrhyw ddiwygiadau dilynol yn parhau'n ddarllenadwy, neu bod modd eu hadfer; a

### cael eu cadw, oni bai y cytunir fel arall yn ysgrifenedig gan Cyfoeth Naturiol Cymru, am o leiaf chwe blynedd o’r dyddiad y gwnaed y cofnodion, neu yn achos y cofnodion a ganlyn hyd nes y bydd trwydded yn cael ei hildio:

1. effeithiau amgylcheddol oddi ar y safle;
2. materion sy'n effeithio ar gyflwr y tir a’r dŵr daear.

4.1.2 Bydd y gweithredwr yn sicrhau ei fod yn cadw'r holl gofnodion, y cynlluniau a’r system reoli sy'n angenrheidiol ei chynnal o dan y drwydded hon ar y safle, oni bai bod Cyfoeth Naturiol Cymru yn cytuno'n ysgrifenedig fel arall.

## 4.2 Adroddiadau

4.2.1 Bydd yn ofynnol i’r gweithredwr anfon yr holl adroddiadau a hysbysiadau sy’n ofynnol o dan l y drwydded at Cyfoeth Naturiol Cymru gan ddefnyddio’r manylion cyswllt a ddarparwyd yn ysgrifenedig gan Cyfoeth Naturiol Cymru.

### 4.2.2 Bydd adroddiad ar berfformiad y gweithgareddau dros y flwyddyn flaenorol yn cael ei gyflwyno i Cyfoeth Naturiol Cymru erbyn 31 Ionawr (neu ddyddiad arall a gytunir yn ysgrifenedig gan Cyfoeth Naturiol Cymru) bob blwyddyn. Bydd yr adroddiad yn cynnwys o leiaf:

### adolygiad o ganlyniadau gweithrediad gwirioneddol a disgwyliedig y gosodiad yn erbyn y meini prawf cynhyrchu hydrogen effaith isel yn y cais gwreiddiol.

* adolygiad o ddal a defnyddio ocsigen a gynhyrchir yn y gosodiad, gan gynnwys adolygiad o'r amodau a fydd yn ysgogi dal a defnyddio ocsigen.

## 4.3 Hysbysiadau

4.3.1 (a) Os bydd gweithredu’r gweithgareddau yn arwain at ddigwyddiad neu ddamwain sy'n effeithio'n sylweddol, neu a allai effeithio'n sylweddol ar yr amgylchedd, rhaid i'r gweithredwr, ar unwaith—

(i) hysbysu Cyfoeth Naturiol Cymru,

(ii) gweithredu mesurau angenrheidiol i gyfyngu ar ganlyniadau amgylcheddol digwyddiad neu ddamwain o'r fath,

(iii) gweithredu mesurau angenrheidiol i atal rhagor o ddigwyddiadau neu ddamweiniau posibl;

(b) os torrir unrhyw un o amodau’r drwydded, rhaid i'r gweithredwr, ar unwaith—

(i) hysbysu Cyfoeth Naturiol Cymru, a

(ii ) gweithredu mesurau angenrheidiol i sicrhau bod cydymffurfedd y gweithgareddau’n cael ei adfer cyn gynted â phosibl;

(c) os torrir amod trwydded sy’n peri perygl uniongyrchol i iechyd dynol neu’n bygwth achosi effaith andwyol sylweddol uniongyrchol ar yr amgylchedd, rhaid i’r gweithredwr roi’r gorau i weithredu’r gweithgareddau, neu’r rhan berthnasol ohono, ar unwaith nes bod cydymffurfedd ag amodau'r drwydded wedi'i adfer.

### 4.3.2 Bydd unrhyw wybodaeth a ddarperir o dan amod 4.3.1 (a)(i), neu 4.3.1 (b)(i), lle mae'r wybodaeth yn ymwneud â thorri terfyn a nodir yn y drwydded, yn cael ei chadarnhau drwy anfon y wybodaeth a restrir yn Atodlen 5 i'r drwydded hon o fewn y cyfnod amser a nodir yn yr atodlen honno.

### 4.3.3 Pan fydd Cyfoeth Naturiol Cymru wedi gofyn yn ysgrifenedig i gael ei hysbysu ynghylch pa bryd y bydd y gweithredwr yn gwneud gwaith monitro a/neu samplu yn y man a’r lle, bydd y gweithredwr yn hysbysu Cyfoeth Naturiol Cymru ynghylch pa bryd y bydd y gwaith monitro a/neu samplu yn y man a’r lle yn cael ei gynnal. Bydd y gweithredwr yn darparu'r wybodaeth hon i Cyfoeth Naturiol Cymru o leiaf 14 diwrnod cyn y dyddiad y caiff y gwaith monitro ei wneud.

### 4.3.4 Dylid hysbysu Cyfoeth Naturiol Cymru ymhen 14 diwrnod i'r materion canlynol ddigwydd, oni bai bod datguddiad o'r fath wedi'i wahardd gan reolau'r Gyfnewidfa Stoc:

Pan fo’r gweithredwr yn gwmni cofrestredig:

#### unrhyw newid i enw masnachu'r gweithredwr, yr enw cofrestredig neu gyfeiriad y swyddfa gofrestredig; a

#### (b) unrhyw gamau a gymerwyd gyda'r nod o sicrhau bod y gweithredwr yn mynd i ddwylo'r gweinyddwr, yn mynd i drefniant gwirfoddol cwmni, neu'n cael ei ddirwyn i ben.

Pan fo’r gweithredwr yn gorff corfforaethol nad yw’n gwmni cofrestredig:

#### unrhyw newid i enw neu gyfeiriad y gweithredwr; a

#### unrhyw gamau a gymerir gyda'r nod o ddiddymu'r gweithredwr.

#### Mewn unrhyw achos arall:

#### marwolaeth unrhyw un o'r gweithredwyr a enwir (pan fo'r gweithredwr yn cynnwys mwy nag un unigolyn a enwir);

#### unrhyw newid i enw/au neu gyfeiriad/au y gweithredwr;

#### unrhyw gamau a gymerwyd gyda’r nod o sicrhau bod y gweithredwr, neu unrhyw un o’r gweithredwyr, yn mynd yn fethdalwr, yn ymrwymo i gyfamod neu drefniant gyda chredydwyr, neu, os ydynt mewn partneriaeth, diddymu’r bartneriaeth.

### 4.3.5 Pan fo’r darparwr yn cynnig gwneud newid i natur neu swyddogaeth gweithgareddau, neu eu hymestyn, a all gael effaith ar yr amgylchedd ac nid yw'r newid fel arall yn destun cais i'w gymeradwyo o dan y rheoliadau na'r drwydded hon:

### dylid hysbysu Cyfoeth Naturiol Cymru o leiaf 14 diwrnod cyn i'r newid gael ei wneud;

### bydd yr hysbysiad yn cynnwys disgrifiad o'r newid arfaethedig i'r gweithrediadau.

### 4.3.6 Bydd Cyfoeth Naturiol Cymru yn cael o leiaf 14 diwrnod o rybudd cyn i unrhyw ran o gynllun cau'r safle gael ei gweithredu.

## 4.4 Dehongliad

### 4.4.1 Yn y drwydded hon, bydd gan yr ymadroddion a restrir yn Atodlen 6 yr ystyr a roddir gan yr atodlen honno.

### 4.4.2 Yn y drwydded hon, mae cyfeiriadau at adroddiadau a hysbysiadau yn golygu adroddiadau a hysbysiadau ysgrifenedig, ac eithrio lle cyfeirir at sefyllfa lle gwneir hysbysiad “ar unwaith” lle gallai hynny olygu hysbysiad dros y ffôn.

# Atodlen 1 – Gweithrediadau

| Tabl S1.1 Gweithgareddau | | | |
| --- | --- | --- | --- |
| Cyfeirnod gweithgaredd | Gweithgaredd a restrir yn Atodlen 1 i'r Rheoliadau TA | Disgrifiad o’r gweithgaredd penodedig | Cyfyngiadau’r gweithgaredd penodedig |
| A1 | S4.2 A1 (a) | Cynhyrchu cemegion anorganig megis – (i) nwyon – hydrogen | Electrolysis dŵr i gynhyrchu hydrogen  O dderbyn deunyddiau crai i storio ac anfon yr hydrogen a'r gwastraff.  Meini prawf cynhyrchu hydrogen effaith isel a nodir yng nghais Caniatâd Amgylcheddol Cyfoeth Naturiol Cymru ar yr adeg y gwnaed y cais am drwydded yn briodol. |
| Gweithgaredd Uniongyrchol Gysylltiedig | | | |
| A2 | Storio hydrogen | Storio hydrogen fel cynnyrch | Storio 1 tunnell o hydrogen ar unrhyw adeg |
| A3 | Gorsaf ail-lenwi â thanwydd |  | Ail-lenwi Cell Tanwydd / Cerbyd |

Atodlen 2 – Mathau o wastraff, deunyddiau crai a thanwyddau

| Tabl S2.1 Deunyddiau crai a thanwyddau |  |
| --- | --- |
| Disgrifiad o ddeunyddiau crai a thanwyddau | Manyleb |
|  |  |
| Trydan | Wedi'i gyflenwi o ffynonellau di-garbon neu drydan grid |

Atodlen 3 – Allyriadau a monitro

| Tabl S3.1 Allyriadau o’r tarddle i aer – terfynau allyriadau a gofynion monitro | | | | | | | |
| --- | --- | --- | --- | --- | --- | --- | --- |
| Cyfeirnod a lleoliad pwynt allyriadau | Tarddle | Paramedr | Terfyn (yn cynnwys uned) | Cyfnod cyfeirio | Amlder monitro | Safon neu ddull monitro |
| A1 [Pwynt A1 fel y dangosir ar gynllun y safle yn Atodlen 7] | Offer electrolysis 1 | ocsigen | Dim terfyn wedi'i bennu | Dim wedi'i bennu | Dim monitro wedi'i drefnu | Dim monitro wedi'i drefnu |
| Offer electrolysis 1 | hydrogen | Dim terfyn wedi'i bennu | Dim wedi'i bennu | Dim monitro wedi'i drefnu | Dim monitro wedi'i drefnu |
| A1 [Pwynt A1 fel y dangosir ar gynllun y safle yn Atodlen 7] | Offer electrolysis 2 |  |  |  |  |  |
| Falfiau rhyddhau gwasgedd | Tanc storio hydrogen 1 | Dim paramedrau wedi'u pennu | Dim terfyn wedi'i bennu | Dim wedi'i bennu | Dim monitro wedi'i drefnu | Dim monitro wedi'i drefnu |
|  |  |  |  |  |  |  |

| Tabl S3.2 Allyriadau o’r tarddle i ddŵr (ac eithrio carthffosydd) a thir – terfynau allyriadau a gofynion monitro | | | | | | |
| --- | --- | --- | --- | --- | --- | --- |
| Cyfeirnod a lleoliad pwynt allyriadau | Tarddle | Paramedr | Terfyn (yn cynnwys uned) | Cyfnod Cyfeirio | Amlder monitro | Safon neu ddull monitro |
| W1 [Pwynt W1 fel y dangosir ar gynllun y safle yn Atodlen 7] | Dŵr wyneb heb ei halogi a draeniad dŵr to | Dim paramedrau wedi'u pennu | Dim terfyn wedi'i bennu | Dim wedi'i bennu | Dim monitro wedi'i drefnu | Dim monitro wedi'i drefnu |
|  |  |  |  |  |  |  |

| Tabl S3.3 Allyriadau o’r tarddle i garthffosydd, gwaith trin elifiant neu drosglwyddiadau eraill oddi ar y safle – terfynau allyriadau a gofynion monitro | | | | | | |
| --- | --- | --- | --- | --- | --- | --- |
| Cyfeirnod a lleoliad pwynt allyriadau | Tarddle | Paramedr | Terfyn (yn cynnwys uned) | Cyfnod cyfeirio | Amlder monitro | Safon neu ddull monitro |
| S1 [Pwynt S1 fel y dangosir ar gynllun y safle yn Atodlen 7 allyriadau i rwydwaith carthffosiaeth Dŵr Cymru] | Gwaith trin dŵr osmosis gwrthdro | Dim paramedrau wedi'u pennu | Dim terfyn wedi'i bennu | Dim wedi'i bennu | Dim monitro wedi'i drefnu | Dim monitro wedi'i drefnu |
|  |  |  |  |  |  |  |

Atodlen 4 – Adrodd

Mae'r paramedrau, y bydd adroddiadau'n cael eu llunio areu cyfer, yn unol ag amodau'r drwydded hon, sydd wedi'u rhestru isod.

| Tabl S4.1 Cynhyrchiad blynyddol |  |
| --- | --- |
| Paramedr | Unedau |
| Hydrogen | tunelli |
| Ocsigen | tunelli |

| Tabl S4.2 Paramedrau perfformiad | | |
| --- | --- | --- |
| Paramedr | Amlder yr asesiad | Unedau |
| Defnydd dŵr | Bob blwyddyn | tunelli |
| Defnydd o ynni | Bob blwyddyn | MWh |
|  |  |  |

| Tabl S4.3 Ffurflenni adrodd | | |
| --- | --- | --- |
| Cyfryngau/paramedr | Fformat adrodd | Dyddiad y ffurflen |
| Defnydd dŵr | Ffurflen defnydd dŵr 1 neu ffurflen arall fel y cytunwyd yn ysgrifenedig gan Cyfoeth Naturiol Cymru | DD/MM/BB |
| Defnydd o ynni | Ffurflen ynni 1 neu ffurflen arall fel y cytunwyd yn ysgrifenedig gan Cyfoeth Naturiol Cymru | DD/MM/BB |
| Dangosyddion perfformiad eraill | Ffurflen perfformiad 1 neu ffurflen arall fel y cytunwyd yn ysgrifenedig gan Cyfoeth Naturiol Cymru | DD/MM/BB |

# Atodlen 5 – Hysbysiadau

Mae'r tudalennau hyn yn amlinellu'r wybodaeth y mae'n rhaid i'r gweithredwr ei darparu.

Dylai'r unedau mesur a ddefnyddir yn yr wybodaeth a ddarperir o dan Rhan A a Rhan B fod yn briodol i amgylchiadau'r allyriad. Pan fo'n briodol, dylid cymharu'r allyriadau gwirioneddol a chyfyngiadau allyriadau a awdurdodir.

#### Os bernir bod unrhyw wybodaeth yn fasnachol gyfrinachol, dylid ei gwahanu oddi wrth y wybodaeth nad yw'n gyfrinachol, a'i darparu ar dudalen ar wahân ynghyd â chais ar gyfer cyfrinachedd masnachol o dan ddarpariaethau’r Rheoliadau Trwyddedu Amgylcheddol.

Rhan A

|  |  |
| --- | --- |
| Rhif y drwydded |  |
| Enw'r gweithredwr |  |
| Lleoliad y cyfleuster |  |
| Amser a dyddiad y datgeliad |  |

|  |  |
| --- | --- |
| (a) Gofynion hysbysu ar gyfer unrhyw weithgaredd sy’n achosi digwyddiad neu ddamwain sy’n effeithio’n sylweddol neu a allai effeithio’n sylweddol ar yr amgylchedd | |
| I’w hysbysu o fewn 24 awr o’i ddatgelu | |
| Dyddiad ac amser y digwyddiad |  |
| Cyfeirnod neu ddisgrifiad o leoliad y digwyddiad |  |
| Disgrifiad o lle y digwyddodd unrhyw ollyngiad i'r amgylchedd |  |
| Sylwedd(au) a ryddhawyd o bosib |  |
| Amcangyfrif gorau o faint neu gyfradd ryddhau'r sylweddau |  |
| Mesurau a weithredwyd, neu y bwriedir eu gweithredu, i rwystro unrhyw allyriad |  |
| Disgrifiad o'r methiant neu'r ddamwain |  |

|  |  |
| --- | --- |
| (b) Gofynion hysbysu ar gyfer torri amod y drwydded | |
| I'w hysbysu o fewn 24 awr o ddatgelu oni nodir yn wahanol isod | |
| Cyfeirnod pwynt / tarddle’r allyriad |  |
| Paramedr(au) |  |
| Terfyn |  |
| Gwerth a fesurwyd ac ansicrwydd |  |
| Dyddiad ac amser monitro |  |
| Mesurau a weithredwyd, neu y bwriedir eu gweithredu, i atal yr allyriad |  |

|  |  |
| --- | --- |
| Cyfnodau amser ar gyfer hysbysu ar ôl datgelu bod terfyn wedi’i dorri | |
| Paramedr | Cyfnod hysbysu |
|  |  |
|  |  |
|  |  |

|  |  |
| --- | --- |
| (c) Mewn achos o dorri amod trwydded sy’n peri perygl uniongyrchol i iechyd dynol neu’n bygwth achosi effaith andwyol sylweddol uniongyrchol ar yr amgylchedd: | |
| I'w hysbysu o fewn 24 awr | |
| Disgrifiad o ble y canfuwyd yr effaith ar yr amgylchedd |  |
| Sylwedd(au) a ddatgelwyd |  |
| Crynodiadau'r sylweddau a ddatgelwyd |  |
| Dyddiad monitro / samplu |  |

Rhan B – i'w chyflwyno cyn gynted ag y bo’n ymarferol

|  |  |
| --- | --- |
| Unrhyw wybodaeth fwy cywir ar faterion i'w hysbysu o dan Rhan A. |  |
| Mesurau a weithredwyd, neu y bwriedir eu gweithredu, i atal y digwyddiad rhag digwydd eto |  |
| Mesurau a weithredwyd, neu y bwriedir eu gweithredu, i gywiro, cyfyngu neu atal llygredd i'r amgylchedd a achoswyd neu y gallai fod wedi'i achosi gan yr allyriad |  |
| Dyddiadau unrhyw allyriadau heb eu hawdurdodi o'r cyfleuster yn ystod y 24 mis blaenorol |  |

|  |  |
| --- | --- |
| **Enw\*** |  |
| **Swydd** |  |
| **Llofnod** |  |
| **Dyddiad** |  |

\* wedi’i awdurdodi i lofnodi ar ran y gweithredwr

Atodlen 6 – Dehongliad

Ystyr *"damwain"* yw damwain a allai arwain at lygredd.

Ystyr "cais" yw'r cais ar gyfer y drwydded hon, ynghyd ag unrhyw wybodaeth ychwanegol a ddarperir gan y gweithredwr fel rhan o'r cais ac unrhyw ymateb i hysbysiad a gyflwynir o dan Atodlen 5 i’r Rheoliadau Trwyddedu Amgylcheddol.

Ystyr *“swyddog awdurdodedig”* yw unrhyw unigolyn a awdurdodwyd gan Cyfoeth Naturiol Cymru o dan adran 108(1) o Ddeddf yr Amgylchedd 1995 i arfer, yn unol â thelerau unrhyw awdurdodiad o’r fath, unrhyw bŵer a bennir yn adran 108(4) o’r Ddeddf honno*.*

Mae "allyriadau i dir" yn cynnwys allyriadau i ddŵr daear.

Ystyr "Rheoliadau Trwyddedu Amgylcheddol" yw Rheoliadau Trwyddedu Amgylcheddol (Cymru a Lloegr) 2016, Rhif 1154, ac mae i’r geiriau ac ymadroddion a ddefnyddir yn y drwydded hon sydd hefyd yn cael eu defnyddio yn y rheoliadau yr un ystyr a'r rhai sydd yn y rheoliadau hynny.

Ystyr ''allyriadau o sylweddau nad ydynt wedi’u rheoli gan derfynau allyriadau" yw allyriadau o sylweddau i aer, dŵr neu dir o'r gweithgareddau, **naill ai o'r pwyntiau allyriadau a nodir yn Atodlen 3 neu o darddleoedd lleol neu wasgaredig eraill, nad ydynt wedi’u rheoli gan derfynau allyriadau neu derfyn crynodiad cefndirol.**

Ystyr "dŵr daear" yw’r holl ddŵr sydd o dan wyneb y ddaear yn y parth dirlawn ac mewn cyswllt uniongyrchol â'r tir neu’r isbridd.

Ystyr “Cyfarwyddeb Allyriadau Diwydiannol” yw CYFARWYDDEB 2010/75/EU SENEDD EWROP A'R CYNGOR, dyddiedig 24 Tachwedd 2010, ar allyriadau diwydiannol

Ystyr *"chwarter" yw chwarter blwyddyn galendr sy'n dechrau ar 1 Ionawr, 1 Ebrill, 1 Gorffennaf neu 1 Hydref*

Ystyr "blwyddyn" yw blwyddyn galendr sy'n dod i ben ar 31 Rhagfyr.

Atodlen 7 – Cynllun y safle

DIWEDD Y DRWYDDED